Държавен вестник, бр. 72, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  72
ДОГОВОР
между правителството на Република България
и правителството на Арабска република Египет
за сътрудничество в областта на туризма
(Утвърден с Решение № 35 от 29 юли 1999 г. на
Министерския съвет. В сила от 27 март 2000 г.)
Правителството на Република България и
правителството на Арабска Република Египет,
наричани по-нататък “договарящи  страни”,
желаейки да развиват отношения на сътруд-
ничество в областта на туризма между своите
страни,
водени от принципите в препоръките на
Конференцията на Организацията на обедине-
ните нации по туризъм и международни пъту-
вания, състояла се в Рим през месец септември
1963 г., както и в съответствие с Устава на Све-
товната организация по туризъм,
се споразумяха за следното:
Член 1
Договарящите страни обменят туристичес-
ки рекламни материали и насърчават турис-
тическите органи да участват в културно-ту-
ристически мероприятия, организирани от
двете страни.
Член 2
Договарящите страни обменят информация
за планирането и реализирането на инвестици-
онни проекти в новите области на развитие в
туризма.
Член 3
Договарящите страни предприемат необхо-
димите мерки за подпомагане и развитие на
сътрудничеството в туризма между техните две
страни и насърчават туризма от трети страни
по предварителна договореност, съгласувана с
компетентните органи на двете страни.
Член 4
Договарящите страните съдействат в рам-
ките на своята компетентност както директ-
но, така и чрез своите туроператори, за сбли-
жаване на позициите на техните авиолинии и
други органи в областта на авиацията за пос-
тигането на преференциални такси при
пътувания по въздуха на граждани на двете
държави от или към Република България и
Арабска република Египет.
Член 5
Договарящите страни организират на реци-
прочна основа опознавателни турове за журна-
листи, радио- и телевизионни репортери и ре-
портери, пишещи в областта на туризма, както
и на експерти по туризъм.
Член 6
Договарящите страни насърчават техничес-
кото сътрудничество в областта на балнеолож-
кия туризъм и развитието на пясъчните ивици
за отдих и спорт чрез обмяна на експерти и ин-
формация.
Член 7
За изпълнението на този договор ще бъде
създаден Смесен комитет, съставен от пред-
ставители в областта на туризма на двете
страни. Смесеният комитет се свиква на за-
седания веднъж на всеки 2 години, последо-
вателно в двете страни, за да следи двустран-
ните отношения и сътрудничеството в област-
та на туризма, да изготвя бъдещи работни
програми.
При необходимост по искане на всяка от
договарящите страни може да бъде свикана
извънредна сесия на комитета.
Член 8
Изменения или допълнения на този договор
се извършват с писмени споразумения между
договарящите страни и влизат в сила при усло-
вията на чл. 9, ал. 1.
Изменение или допълнение на този договор
няма да засегне по никакъв начин валидността
на право или задължение, съществувало преди
влизането в сила на съответното изменение или
допълнение.
Член 9
Този договор влиза в сила в деня на получа-
ване на втората от нотите по дипломатически
път, с които договарящите страни взаимно се
уведомяват, че всяка от тях е изпълнила изиск-
ванията на националното си законодателство
за влизането му в сила.
Този договор се сключва за срок от 5 годи-
ни. Неговото действие се подновява автома-
тически за следващ период от 5 години, ако
нито една от договарящите страни не уведо-
ми писмено другата по дипломатически път
за намерението си да го денонсира не по-къс-
но от 6 месеца преди изтичането на срока му.
От датата на влизане в сила на този дого-
вор се прекратява действието на Спогодбата
между правителството на Народна Републи-
ка България и правителството на Обединена
Арабска Република за сътрудничество в об-
ластта на туризма, подписана в Кайро на 17
ноември 1965 г.
В уверение на което пълномощниците на
договарящите страни подписаха този договор в
Кайро на 15 март 1998 г. в два оригинални ек-
земпляра на български, арабски и английски
език, като и трите текста са с еднаква автентич-
ност. В случай на противоречия в тълкуването
на този договор, меродавен е текстът на анг-
лийски език.
За правителството на
За правителството на
Република
Арабска република
България:
Египет:
Евгений Бакърджиев,
Ахмед Гуели,
заместник министър-
министър на
председател и министър
 търговията
на регионалното развитие
и снабдяването
и благоустройството
41208а